b'\n_START_ARTICLE_\nHatari (yhtye)\n_START_SECTION_\nUra\n_START_PARAGRAPH_\nKlemens ja Matth\xc3\xadas perustivat yhtyeen vuonna 2015. Einar liittyi yhtyeeseen my\xc3\xb6hemmin. Hatari esiintyi ensimm\xc3\xa4ist\xc3\xa4 kertaa Iceland Airwaves festivaaleilla vuonna 2016 ja palasi festivaaleille vuonna 2018. _NEWLINE_Yhtye julkaisi ensimm\xc3\xa4isen EP-levyns\xc3\xa4 nimelt\xc3\xa4 Neysluvara vuoden 2017 lokakuussa. EP-levy sis\xc3\xa4lsi kaksi musiikkivideota kappaleille "\xc3\x93d\xc3\xbdr" ja "X"._NEWLINE_Vuoden 2018 huhtikuussa Hatari j\xc3\xa4rjesti H\xc3\xa1skar -nimisen festivaalin. Festivaalilla esiintyi monia DJ-artisteja sek\xc3\xa4 b\xc3\xa4ndej\xc3\xa4 Reykjav\xc3\xadkin alueelta. Festivaali sai tunnustusta Grapevine Music Awards 2019 -tilaisuudessa._NEWLINE_Vuoden 2018 joulukuussa yhtye julkaisi kolmannen singlens\xc3\xa4 nimelt\xc3\xa4 "Spillingardans". Vuoden 2019 tammikuussa Hatarin ilmoitettiin olevan yksi kymmenest\xc3\xa4 kilpailijasta, jotka kilpailisivat Islannin vuoden 2019 euroviisukarsinnassa nimelt\xc3\xa4 S\xc3\xb6ngvakeppnin 2019. Hatari voitti kilpailun finaalin 2. maaliskuuta 2019 ja edusti n\xc3\xa4in Islantia kappaleella Hatri\xc3\xb0 mun sigra vuoden 2019 Euroviisuissa Israelissa. He sijoittuvat kilpailun finaalissa 18. toukokuuta 2019 kymmenennelle sijalle 234 pisteell\xc3\xa4, joista 186 yleis\xc3\xb6lt\xc3\xa4 ja 48 tuomaristolta.  Finaalissa pisteiden julkistuksen aikana he ottivat kantaa Israelin-Palestiinan konfliktiin pitelem\xc3\xa4ll\xc3\xa4 Palestiina-aiheisia banderolleja, mik\xc3\xa4 aiheutti kohua mediassa, sill\xc3\xa4 poliittinen kannanotto on Euroviisuissa kielletty. Euroopan yleisradiounioni (EBU) rankaisi protestin vuoksi Islantia sakoilla syyskuussa 2019.'